


बीउ उत्पादक संघ संस्थाले गर्नुपर्ने महत्वपुर्ण कार्यहरुः
1) बीउ बाली निरीक्षक/कृषि प्राविधिकको सहयोगमा संस्थाले समय सिमा निर्धारण गरी संस्थाको बार्षिक बीउ उत्पादन/गुणस्तर नियन्त्रण कार्यहरुको बार्षिक कार्यतालिका तयार गरी संस्थामा टाँस गर्ने।साथै सो कार्यतालिका बिउ बिजन निरिक्षक/बीउ परिक्षण निकायलाई पठाउने।
2) बीउको निस्सा सुरक्षित राखि सोको अभिलेख तयार गर्नेः श्रोत बीउको खरिद बील,बीउको थैला,थैलामा लगाइएको ट्याग,आदि।
3) बीउ उत्पादन कार्य एक गाँउ/टोल एक जात अवधारणामा गर्ने र बीउ बिजन लगाउने क्षेत्रफलको न्युनतम क्षेत्रफलको सिमा कायम गर्ने । 
4) नयाँ मापदण्ड बमोजिमको फर्मेटमा सम्पुर्ण विवरण(GPS विवरण र खेतको नक्सा सहित) उल्लेख गरी पूर्व जानकारी फारम समयमै बीउ प्रमाणीकरण निकाय र बीउ बिजन निरीक्षक समक्ष पेस गर्ने ।
5) बीउ बाली निरीक्षणको लागी निरीक्षक आउनु पूर्व खेतको अवस्था सम्बन्धमा संस्थाको प्राविधिकद्धारा अनुगमन गरिएको हुनुपर्ने ।
6) प्रथम बीउ बाली निरीक्षणमा बाली निरीक्षकले ‌औल्याईएको सुझाव बमोजिम रोगिङ्ग तथा अन्य व्यवस्थापन कार्यहरु अनिवार्य कार्यान्वयन गर्नुपर्ने ।
7) अन्तिम खेत निरीक्षण पश्चात बाली निरीक्षकको दस्तखत सहित समग्र खेत निरीक्षणको प्रतिवेदन तयार गर्ने ।
8) बीउ बाली कटानी,चुटानी र प्रशोधन कारखाना सम्म ढुवानी कार्य बाली निरीक्षकको सुझाव अनुसार गर्ने ।साथै सो कार्यमा संस्थाको कृषि प्राविधिकले अनिवार्य निरीक्षण गर्नुपर्ने ।
9) मापदण्ड बमोजिम बीउको लट बनाइ लट संकेत स्पष्ट देखिने गरी बीउ सुरक्षित भण्डारण गर्ने । साथै सो लट सम्बन्धि सम्पूर्ण जानकारी टाँस गर्ने ।
10)  बीउ भण्डार निरीक्षण प्रमाणीकरण निकाय वा बाली निरीक्षकद्धारा गराई सोको प्रतिवेदन सुरक्षित राख्ने । 
11)  हरेक लटबाट कम्तीमा दुईपटक बीउ बिजन नमुना सङ्कलन गरी मापदण्ड बमोजिम निवेदन र नमुना सङ्कलन विवरण फारम भरी परिक्षणका लागी प्रयोगशालामा पठाउनु पर्ने छ । 
· बीउलाई राम्रोसँग सुकाई चिस्यानको मात्रा घटाई सफा गरी बीउ बिजन निरीक्षकद्धारा मापदण्ड बमोजिम पहिलो नमुना लिई सम्पुर्ण परिक्षणका लागी प्रयोगशालामा पठाउने।
· सुरक्षित भण्डारण गरिएको बीउलाई बजारमा बिक्रि बितरण गर्नु अघि ग्रेडिङ्ग गरी बीउ बिजन निरीक्षकद्धारा मापदण्ड बमोजिम दोस्रो नमुना लिई सम्पुर्ण परिक्षणका लागी प्रयोगशालामा पठाउने।
12)  खेत निरीक्षण र श्रोत बीउको एकिन नभई बीउ परिक्षण नहुने हुँदा परिक्षणको लागी बीउ नमुना पठाउदा अनिवार्यरुपमा खेत निरीक्षणको अन्तिम प्रतिवेदन समेत संलग्न गरी पठाउनुपर्ने छ ।
13)  उपचार गरी राखिएको बीउको भाँडोमा बिषादीको नाम र मात्रा प्रष्टसँग देखिने गरी लेख्नुपर्ने छ।
14)  बीउ प्रमाणीकरण कार्यमा मूल/श्रोत/प्रमाणित बीउमा बीउ बिजन निरीक्षक र उन्नत बीउमा कृषि प्राविधिकको दस्तखत भएको मापदण्डमा उल्लेख भए अनुसारको ट्याग लगाउनु पर्छ ।
15)  बीउ प्रमाणीकरण कार्यको विवरण बीउ बिजन निरीक्षक र बीउ उत्पादकको दस्तखत सहित प्रतिवेदन तयार गर्नु पर्नेछ ।
16)  यथार्थ संकेतपत्र पद्धतिद्धारा उत्पादन भएको बीउ बिजनको नियमावली बमोजिमको बीउ बिजन निरीक्षक वा कृषि प्राविधिकवाट प्राविधिक परिक्षण(टेक्निकल अडिट) गराई सो प्राविधिक परीक्षणका क्रममा उपलब्ध गराइएका सुझावको कार्यान्वयन गर्नु पर्नेछ।
17)  बीउ बिजन प्रयोगशालाद्धारा माग गरिएका विभिन्न विवरणहरु (स्टक बीउ विवरण,यथार्थ संकेतपत्र पद्धतिद्धारा गरिएको बीउ बाली निरीक्षण तथा प्रमाणीकरण विवरण, कुल प्रगति विवरण,आदि) समयमै उपलब्ध गराउनु पर्नेछ।
18)  बीउ बिजन सम्बन्धि विभिन्न अनुमति पत्रहरु समयमै नविकरण गर्नु पर्ने छ।
19)  बीउ उत्पादन संस्थाहरुले विभिन्न क्रियाकलापहरुको प्राविधिक/कर्मचारीहरुको स्पष्ट जिम्मेवारी बाडफाड गरी संस्थामा टाँस गर्नु पर्ने छ ।
20)  बीउ उत्पादन/गुणस्तर नियन्त्रण सम्बन्धमा कुनै समस्या भएमा तुरुन्त कृषि प्राविधिक वा प्रयोगशालालाई सम्पर्क गरी समाधान गर्नुपर्नेछ । 

के गर्ने ?
1. स्थानिय तह/ज्ञान केन्द्र/निर्देशनालय/NAMP/NARC को समन्वयमा बाली/जात/सिफारिस क्षेत्र/जिम्मेवार समुह वा सहकारी तोकी जात दर्ता प्रक्रियामा अघि बढाउने 
2. आर्थिक र प्राविधिक सहयोग स्थानिय तह/ज्ञान केन्द्र/NAMP/NARC
3. Quality सुनिश्चितता गर्ने (Testing and Documentation)
4. Branding गरि बिक्रि बितरण
5. Super market / ठुला बजार / होटल सँग Link up गर्ने










